**ELŐTERJESZTÉS**

Bátaapáti Község Önkormányzat Képviselő-testületének 2022. december 13-i

rendes/rendkívüli testületi ülésére

11. napirendi ponthoz

|  |  |
| --- | --- |
| Tárgy: | Az intézményi gyermekétkeztetés élelmezés nyersanyag költségeinek meghatározása  |
| Előterjesztő: | Krachun Szilárd polgármester |
| Előterjesztést készítette: | Kelemenné Dudás Bettina gazdálkodási vezető tanácsos |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 21/A.§ (3) bekezdése értelmében a települési önkormányzat biztosítja az intézményi gyermekétkeztetés keretében a nem bentlakásos intézményben:

* a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést.

Bátaapáti Község Önkormányzata az intézményi gyermekétkeztetést a Bátaapáti Óvoda Konyháján keresztül biztosítja. A Konyha a térítési díj emelésére tett javaslatot, mely magában foglalja a nyersanyagnorma ugyanilyen mértékű növekedését is.

Bátaapáti Község Önkormányzat Képviselő-testülete a régi nyersanyag normát 2019. április 1. napjától állapította meg rendeleti formában, de azóta sajnos mind a bérek, mind a nyersanyag beszerzési árak, mind a közüzemi díjak emelkedtek, így indokolt a norma költség emelése.

Magasabb szintű jogszabályi rendelkezés következtében először 2021. december 31-ig, majd 2022. június 30. napjáig nem volt lehetőség a térítési díjak emelésére. Időközben a helyzet rosszabbodott, szinte minden beszállító az árait megemelte a jelenlegi piaci helyzetre hivatkozva.

Az intézményi gyermekétkeztetés - óvodai-, iskolai étkeztetés számára a térítési díjak alapját képező - élelmezés nyersanyag költségeinek összehasonlítását a következő táblázat tartalmazza:

|  |  |  |  |
| --- | --- | --- | --- |
| **Intézmények** | **Összesen****Ft/adag****nettó ár****régi**  | **Összesen****Ft/adag****nettó ár****új**  | **Emelés nagysága****%-ban**  |
| Óvoda | 326,77  | 584 | + 78,7 % |
| Általános iskola (teljes ellátás) | 401,57 | 735 | + 83 %  |
| Általános iskola (csak ebéd) | 240,94 | 441 | + 83 % |
| Vendégétkezés | 666,14 | 821 | + 23,2 % |

**Határozati javaslat**

Bátaapáti Község Önkormányzat Képviselő-testülete a Gyvt. 21/A.§ (1)-(3) bekezdése alapján biztosított intézményi gyermekétkeztetés, - óvodai-, iskolai étkeztetés számára a térítési díjak alapját képező - élelmezés nyersanyag költségeit 2023. január 1. napjától az alábbiak szerint állapítja meg:

a) Intézményi gyermekétkeztetés

|  |  |  |  |  |  |
| --- | --- | --- | --- | --- | --- |
| **Intézmények** | **Tízórai,****reggeli****Ft/adag****nettó ár** | **Ebéd****Ft/adag nettó ár** | **Uzsonna****Ft/adagnettó ár** | **Vacsora****Ft/adag****nettó ár** | **Összesen****Ft/adag****nettó ár** |
| Óvoda | 117 | 350 | 117 |  | 584 |
| Általános iskola (teljes ellátás) | 147 | 441 | 147 |  | 735 |
| Általános iskola (csak ebéd) | - | 441 | - |  | 441 |
| Vendégétkezés | - | 821 | -  |  | 821 |

Az árak nettó árak, a díjtételeket a mindenkor érvényes általános forgalmi adó terheli.

Kérem a Képviselő-testületet, hogy az előterjesztést - megvitatás után – elfogadni szíveskedjen!

Bátaapáti, 2022. november 29.

Krachun Szilárd sk.

polgármester

**Bátaapáti Község Önkormányzata Képviselő-testületének**

**6/2022. (XII. 13.) önkormányzati rendelete**

**az intézményi térítési díjak megállapításáról szóló 2/2019. (III.25.) önkormányzati rendeletének módosításáról**

(tervezet)

Bátaapáti Község Önkormányzatának Képviselő-testülete Alaptörvény 32. cikk (2) bekezdésében biztosított eredeti fogalkotói hatáskörében , a szociális igazgatásról és a szociális ellátásokról szóló 1993. évi III. törvény 92/B. § (1) bekezdés a) pontjában, és a gyermekek védelméről és gyámügyi igazgatásról szóló többször módosított az 1997. évi XXXI. Törvény 29. §. (1) bekezdése kapott felhatalmazás alapján, a Magyarország helyi önkormányzatairól szóló 2011.évi CLXXXIX. 13. §-ban meghatározott feladatkörében eljárva a következőket rendeli el:

**1. §**

Az intézményi térítési díjak megállapításáról szóló 2/2019.(III.25.) önkormányzati rendelet (a továbbiakban: rendelet) 1. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

**3. §**

A rendelet 2. melléklete hatályát veszti

Krachun Szilárd Filczinger Ágnes

 polgármester jegyző

A rendelet kihirdetés napja: 2022. ………………………….

dr. Brandt Huba

 osztályvezető

1. melléklet

**INTÉZMÉNYI TÉRÍTÉSI DÍJAK**

|  |  |  |  |  |  |  |
| --- | --- | --- | --- | --- | --- | --- |
| I. Gyermekétkeztetés |  |  |  |  |  |  |
|  |  |  |  |  |  |  |
|  |  |  |  |  |  |  |
| Intézmények | Tízórai, reggeli Ft/adag nettó ár | EbédFt/adag nettó ár | Uzsonna Ft/adag nettó ár | VacsoraFt/adagnettó ár | Norma összesenFt/adag nettó ár | Térítési díjFt/adag áfával növelt érték |
| Óvoda | 117 | 350 | 117 |  | 584 | 742 |
| Általános iskola (teljes ellátás) | 147 | 441 | 147 |  | 735 | 934 |
| Általános iskola (csak ebéd) | - | 441 | - |  | 441 | 560 |
| Vendégétkezés | - | 821 | - |  | 821 |  1200\* |

\*A fizetendő összeg a nyersanyag és rezsi költség térítését tartalmazza.